Ilesia de Santa María la Mayor de Tamarit de Litera

A ilesia de Santa María la Mayor de Tamarit de Litera (en catalán Església de Santa Maria la Major de Tamarit de Llitera) ye un templo catolico que se troba en Tamarit de Litera (Litera‎, Aragón). Ye una iglesia romanica con elementos de transición a o gotico y modificacions posteriors. Iglesia de Santa Maria la Mayor. Patrimonio Cultural de Aragón. Gubierno d'Aragón.

 Descripción 
Tien planta basilical, con tres naus cubiertas, con un transepto d'o costau de levant con tres absides. Presenta una combinación d'arcos y arquivoltas de meyo punto y apuntaus: as naus son cubiertas con vueltas de canyón apuntadas, con arcos torals apuntaus tamién, pero o transepto ye cubierto con una arquivolta de sección circular, y os arcos formeros entre as naus tamién son de meyo punto. "Tortosa i Terres de l'Ebre, Llitera i Baix Cinca. Catalunya Romànica". Enciclopèdia Catalana XXVI. Barcelona, 1997. Pach. 288-293. ISBN 84-412-2515-X. Os pilars son de sección cuadrada con dos pilastras semicilindricas adosadas a cada cara, con capitels lisos.
Sobre o crucero i hai un cimborrio gotico, con ueito finestras ochivals, y a os piez d'o templo i hai un campanar, de sección de tronco de piramide, que ocupa l'extremo d'a nau norte. Se discute si a torre fue construyida chusto dimpués d'a ilesia u mas tardi.

Por l'interior o muro d'o costau sud tien arcosolio y o d'o costau norte ha estau ubierto pa dar a capiellas renaixentistas y barrocas, adhibidas enta l'exterior.

A frontera sud tien una portalada romanica sobre a que s'adhibió un frontón renacentista suportau por dos columnas chonicas. O timpano romanico tien un relieu con dos ánchels sostenendo un crismón, que s'ha relacionau con uno pareixiu (y de mas calidat) de Sant Pero lo Viello de Uesca, que probablement n'estió modelo.

O retablo mayor de Tamarit fue contratau en 1500 a Miguel Ximénez y o suyo fillo Chuan Ximénez, y tamién intervino o uescano Martín de Larraz. Rematau en 1503. Desapareixió mientres a Guerra Civil espanyola y nomás se salvó a tabla de Sant Miguel, que se supone fue pintada por Chuan, y que actualment ye guardada en o Museu d'Arte de Philadelphia. Ista tabla teneba un fundo d'oro ya que yera en o guardapolvo. A tabla y atros cuadros d'o retablo tienen bel pareixiu con o retablo d'a colechiata de Boleya. "La pintura gótica durante el siglo XV en tierras de Aragón y en otros territorios peninsulares. Del Gótico al Renacimiento en los retablos de pintura aragonesa durante el reinado de Fernando el Católico". Carme Morte García. Institución Fernando el Católico. María del Carmen Lacarra Ducay. Pach. 352. ISBN 978-84-7820-903-3

Referencia

Vinclos externos
  Ficha en gcatholic.org

María la Mayor de Tamarit de Litera
María la Mayor de Tamarit de Litera
María la Mayor de Tamarit de Litera
María la Mayor de Tamarit de Litera
Tamarit de Litera
María la Mayor de Tamarit de Litera
Tamarit de Litera
Categoría:Biens d'Intrés Cultural d'Aragón
Categoría:Edificios que han albergau sesions d'as Corz d'o Reino d'Aragón
Categoría:Molimentos de Tamarit de Litera